पाएं अपने शहर की ताज़ा ख़बरें और फ्री ई-पेपरडाउनलोड करें
बगहा पुलिस जिला के सेमरा थाना क्षेत्र के विजय नगर निवासी साहेब राम ने एसपी किरण कुमार गोरख जाधव को एक आवेदन देकर सेमरा थाना प्रभारी उमाशंकर मांझी व सेमरा निवासी मोतीचंद साह पर बेवजह गाली-गलौज व मारपीट करने का आरोप लगाया है। साहेब राम ने दिये आवेदन में लिखा है कि 4 मई की सुबह करीब 8 बजे सेमरा बजड़ा रोड स्थित अपना खेत घूमने गया था। उसी क्रम में गांव के मोतीचंद साह हम से गाली-गलौज करने लगा और मारपीट करने लगा। उसके बाद एक आवेदन सेमरा थाना पर देने पहुंचे तो सेमरा थाना प्रभारी उमाशंकर मांझी विपक्षी से मिलकर हमें थाना पर पूछताछ के लिए बुलाए। थाना पहुंचने पर थाना प्रभारी ने हमसे पूछताछ के दौरान गाली गलौज शुरू कर दिया विरोध करने पर मुझे बेरहमी से मारपीट कर जख्मी कर दिया। जब मेरे पिता जी छुड़ाने गए तो उनके साथ भी मारपीट किया गया। हमसे जबरन एक सादे कागज पर दस्तखत भी करवाया गया है। इधर, सेमरा थानाध्यक्ष ने बताया कि आवेदक आवेदन लेकर थाना नहीं आया था। मेरे ऊपर गलत व मनगढ़ंत आरोप लगाया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn